комедийни истории за Цигари
Двама си разговарят:
- Ти знаеш ли, че Петров загина?
- Как така?!
- Ами върнал се пиян вкъщи, запалил цигара, дивана пламнал.
- Ааа... значи изгорял...
- Не бе, изскочил на терасата, докато бушували пламъците.
- Ааа... значи скочил през терасата и се пребил.
- Не бе, отдолу вече пожарникарите били разпънали платното, той отскочил от платното и обратно към прозореца си полетял.
- Значи, все пак е изгорял?!.
- Не бе... той се ударил в дограмата и обратно полетял надолу.
- Значи, все пак се разбил.
- Не бе... там нали са пожарникарите с платното... отскочил от платното направо на шосето, а там минавал един КАМАЗ с бризент...
- Аааа, значи КАМАЗ-а, го е сгазил...
- Не бе, отскочил от бризента на КАМАЗ-а обратно на платното на пожарникарите, оттам към прозореца...
- Еееее, как е загинал тогава?!
- Амииии... на всички им писнало и го застреляли.